മൃഗങ്ങളില് നിന്ന് കിട്ടിയതോ അതോ ലാബില് സൃഷ്ടിച്ചതോ? കോവിഡ് മഹാമാരിയുടെ ഉത്ഭവം ഒരിക്കലും തിരിച്ചറിയാന് കഴിയില്ലെന്ന് യുഎസ് രഹസ്യാന്വേഷണ ഏജന്സി വാഷിങ്ടണ്: ലോകത്തെയാകെ പിടിച്ചുകുലുക്കിയ കോവിഡ് 19 മഹാമാരിയുടെ ഉത്ഭവം ഒരിക്കലും തിരിച്ചറിയാന് കഴിയില്ലെന്ന് യുഎസ് രഹസ്യാന്വേഷണ ഏജന്സി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കൊറോണ വൈറസ് മൃഗങ്ങളില് നിന്ന് മനുഷ്യരിലേക്ക് പകര്ന്നതാണോ അതോ ലാബില് നിന്ന് ചോര്ന്നതാണോ എന്നതിനെക്കുറിച്ചുള്ള അവലോകനത്തിന്റെ കൂടുതല് വിശദമായതുമായ പതിപ്പിലാണ് ഇക്കാര്യം പറയുന്നത്. കൃത്യമായ വിലയിരുത്തല് നടക്കില്ല സാഴ്സ് കോവ് 2 മനുഷ്യരിലേക്ക് പകരാന് സ്വാഭാവിക ഉത്ഭവവും ലാബ് ചോര്ച്ചയും വിശ്വസനീയമായ അനുമാനങ്ങളാണെന്നാണ് യുഎസ് നാഷണല് ഇന്റലിജന്സ് ഡയറക്ടറുടെ ODNI രഹസ്യ റിപ്പോര്ട്ടില് പറഞ്ഞിരുന്നത്. എന്നാല് ഇതില് ഏതിനാണ് കൂടുതല് സാധ്യതയെന്ന കൃത്യമായ വിലയിരുത്തല് നടത്താനാകുമോ എന്ന കാര്യത്തില് വിശകലന വിദഗ്ധര് വിയോജിപ്പറിയിച്ചു. ജൈവായുധമാണെന്ന നിര്ദ്ദേശങ്ങളും നിരസിച്ചു കൊറോണ വൈറസ് ഒരു ജൈവായുധമായാണ് ഉത്ഭവിച്ചതെന്ന നിര്ദ്ദേശങ്ങളും റിപ്പോര്ട്ട് നിരസിച്ചു. ഇങ്ങനെ പറയുന്നവര്ക്ക് വുഹാന് ഇന്സ്റ്റിറ്റ്യൂട്ട് ഓഫ് വൈറോളജിയിലേക്ക് നേരിട്ട് പ്രവേശനമില്ലെന്നും തെറ്റായ വിവരങ്ങള് പ്രചരിപ്പിക്കുന്നെന്ന ആരോപണം ഇവര്ക്കെതിരെ ഉണ്ടെന്നും റിപ്പോര്ട്ടില് പറയുന്നു. കോവിഡ് ആഗോളതലത്തില് ഉണ്ടാക്കിയ പ്രത്യാഘാതങ്ങള്ക്ക് ചൈനയെ എത്രമാത്രം കുറ്റപ്പെടുത്തണം എന്ന തീവ്രമായ രാഷ്ട്രീയ വാക്ക്പോരിനിടയില് പ്രസിഡന്റ് ജോ ബൈഡന്റെ ഭരണകൂടം ഓഗസ്റ്റില് പുറത്തിറക്കിയ 90 ദിവസത്തെ അവലോകനത്തിന്റെ അപ്ഡേറ്റാണ് വെള്ളിയാഴ്ച പുറപ്പെടുവിച്ച പിതിയ റിപ്പോര്ട്ട്.